**Kritériumrendszer**

A pályázatban való részvétel alapfeltételét képezik az alábbiak:

* A „Pallas Athéné Kiválóság Ösztöndíj” odaítélése kizárólag a jelen szabályzat hatálya alá esik, és ebben a PKE Pallas Athéné Kiválósági Ösztöndíjbizottsága illetékes. A PKE általános ösztöndíjszabályzata és a kari ösztöndíjbizottságok illetékessége nem terjed ki a Pallas Athéné Kiválósági Ösztöndíjprogramra.
* A Bizottság döntését követően nyolc nap áll rendelkezésre fellebbezésre. A fellebbezést a GTK dékánja által kinevezett háromtagú eseti bizottság bírálja el, amely bizottság személyi összetételében nem egyezhet az MNB Kiválósági Ösztöndíjbizottsággal, és annak tagja egy főállású oktató a PKE Gazdaságtudományi Tanszékről, a GTK kari főtitkár, illetve az egyetem jogtanácsosa. A Támogatónak jogában áll szavazati joggal bíró tagot kinevezni a Fellebezési Bizottságba.
* A nyelvvizsga teljesítésénél a PKE-Colloquia, a Magyarországon elismert állami nyelvvizsgák, illetve a Colloquia által elismert (honosított) romániai nyelvvizsgák fogadhatók el.
* Valamennyi felsorolt eredménynek/tevékenységnek igazolhatónak kell lenni és a pályázást megelőző két lezárt félév időszakára kell vonatkoznia.
* A minimális kritérium az alapfeltételek teljesítése mellett legkevesebb 20 pont elérése. A pontszám alapján rangsorolt pályázatokból az első 15 alapkézéses és 7 mesteris, legmagasabb pontszámmal rendelkező hallgatóval köthető ösztöndíjszerződés. Pontegyenlőség esetén a tudományos, majd a tanulmányi pontszám élvez prioritást.
* A Pallas Athéné Kiválósági Ösztöndíjbizottság az alábbi nyilvánosan közzétett (gtk.partium.ro/hallgatók) kritériumrendszer szerint értékeli a pályázatokat:

|  |  |
| --- | --- |
| **Tanulmányi átlag (az utolsó két lezárt szemeszter átlaga)** |  |
| 8,00 alatti átlag | nem jogosult a Kiválósági Ösztöndíjra |
| 8,00 – 8,50 | 10 pont |
| 8,50 – 9,00 | 20 pont |
| 9,00 – 9,50 | 30 pont |
| 9,50 – 10 | 40 pont |
| A kötelező 60 fölött megszerzett további kreditek | 1 pont/kredit |
| B2-es szintű nyelvvizsga | 10 pont/nyelv |
| C1-es szintű nyelvvizsga | 20 pont/nyelv |
| OTDK részvétel | 20 pont/társszerző |
| PTDK | 10 pont/társszerző |
| Egyéb egyetemi TDK vagy verseny | 10 pont/társszerző |
| Publikáció (ISBN vagy ISSN számmal rendelkező kiadványban – pl. **Staféta**) | 20 pont/társszerző |
| Egyéb tudományos előadás | 6 pont/társzerző |
| Egyéb dolgozat | 6 pont/társzerző |
| Jelentős szakmai teljesítmény | 5 pont |
| Aktív szakkollégiumi tagság | 5 pont |
| Egyetemi kutatásban való részvétel | 5 pont/kutatás |
| PKED vezető / aktív tag (pontozás lásd szabályzat) | 10 / 5 pont |
| PKE Szenátusi, GTK Kari tanácsi tag | 5 pont |
| PKE PR tevékenység | 5 pont |
| Jelentős sporteredmény | 5 pont/eredmény |
| Tanszéki konferencián szervező | 5 pont/konferencia |
| Egyéb méltányolható tevékenység | 5 pont/tevékenység |